ธ.กรุงเทพสำรองเงินสดสงกรานต์4.5หมื่นล้าน
ธนาคารกรุงเทพ สำรองเงินสดช่วงสงกรานต์กว่า 45,000 ล้านบาท สาขาไมโคร ในห้างสรรพสินค้าเปิดให้บริการปกติ
3 เม.ย. 2556

ธนาคารกรุงเทพ สำรองเงินสดช่วงสงกรานต์กว่า 45,000 ล้านบาท สาขาไมโคร ในห้างสรรพสินค้าเปิดให้บริการปกติ
รายงานข่าวจากธนาคารกรุงเทพ เปิดเผยว่า ในช่วงวันหยุดเทศกาลสงกรานต์ ระหว่างวันที่ 12-16 เมษายน 2556 นั้น ทางธนาคารได้มีการสำรองเงินสดไว้ให้บริการแก่ลูกค้าเพิ่มเติมจากภาวะปกติโดยรวมทั้งสิ้นประมาณ 45,000 ล้านบาท ผ่านช่องทางบริการเอทีเอ็มที่มีกว่า 7,500 จุดทั่วประเทศ นอกจากนี้ลูกค้ายังสามารถใช้บริการของทางธนาคารผ่านสาขาไมโคร ภายในห้างสรรพสินค้า และจุดชุมชน กว่า 300 แห่งทั่วประเทศ ซึ่งเปิดให้บริการปกติในช่วงดังกล่าว ทั้งนี้ธนาคารจะเปิดทำการปกติตั้งแต่วันพุธที่ 17 เมษายน 2556 เป็นต้นไป นอกจากนี้ ทางธนาคารยังได้เตรียมความพร้อมสำหรับดำเนินการเพิ่มความถี่ในการเติมเงินยังตู้เอทีเอ็มที่ตั้งอยู่ในจุดท่องเที่ยวทั่วประเทศเป็นกรณีพิเศษ เพราะฉะนั้นลูกค้าของธนาคารจึงมั่นใจได้ว่าจะสามารถเบิกถอนเงินสดมาใช้จ่ายในช่วงเทศกาลดังกล่าวได้อย่างสบายใจ